b"\n_START_ARTICLE_\nSuicide by cop\n_START_PARAGRAPH_\nSuicide by cop er det f\xc3\xa6nomen hvor en person har en truende adf\xc3\xa6rd, der udg\xc3\xb8r en trussel imod andres sikkerhed, og som er motiveret af vedkommendes \xc3\xb8nske om at d\xc3\xb8, og hvor form\xc3\xa5let med adf\xc3\xa6rden er at f\xc3\xa5 politiet til at skyde sig._NEWLINE_I Danmark har der v\xc3\xa6ret to registrerede tilf\xc3\xa6lde af 'suicide by cop'. F\xc3\xb8rste gang var den 27. januar 2011 i Albertslund. Under et gidseldrama i Nordea p\xc3\xa5 Bytorvet 2 truede en 41-\xc3\xa5rig mand med at dr\xc3\xa6be en 60-\xc3\xa5rig bankassistent med kniv. Retten i Glostrup\xc2\xa0slog fast, at gidseltagningen skete i fors\xc3\xb8get p\xc3\xa5 at beg\xc3\xa5 selvmord ved at politiet skulle skyde ham. Seneste tilf\xc3\xa6lde var den 24. juni 2015 p\xc3\xa5 Hvidovrevej i Hvidovre, hvor en 41-\xc3\xa5rig mand i h\xc3\xa5bet om at to politifolk fra K\xc3\xb8benhavns Vestegns politi ville skyde og dr\xc3\xa6be ham i selvforsvar, affyrede ni skud i retning mod betjentene. De besvarede ilden, men sigtede kun efter hans ben - og hver betjent ramte den 41-\xc3\xa5rige med et skud i hvert l\xc3\xa5r. Derefter kunne de l\xc3\xa6gge desperadoen i h\xc3\xa5ndjern."